Kepulauan Line

Kepulauan Line, Kepulauan Teraina atau Kepulauan Khatulistiwa ialah rangkaian 11 atol (dengan sebahagian atau sepenuhnya lagun tertutup, kecuali pulau Vostok dan Jarvis) dan pulau karang (dengan terumbu di sekelilingnya) di tengah-tengah Lautan Pasifik, khususnya di selatan Kepulauan Hawaii. Lapan daripada atol adalah sebahagian daripada negara Kiribati. Tiga pulau selebihnya—Pulau Jarvis, Kingman Reef dan Atol Palmyra—merupakan wilayah Amerika Syarikat yang dikelompokkan dalam Kepulauan Terpencil Kecil Amerika Syarikat. Kepulauan Line yang kesemuanya dibentuk oleh aktiviti gunung berapi, merupakan salah satu rantai pulau terpanjang di dunia, dengan jarak kira-kira 2,350 km (1,460 bt) dari barat laut ke tenggara. Salah satunya, Pulau Starbuck, terletak berhampiran pusat geografi Lautan Pasifik (). Satu lagi, Kiritimati, mempunyai kawasan daratan terbesar di mana-mana atol di dunia. Hanya Kiritimati, Tabuaeran, dan Teraina mempunyai penduduk tetap. Selain 11 atol dan pulau yang disahkan, Filippo Reef wujud dalam beberapa peta, tetapi kewujudannya diragui.

Garisan Tarikh Antarabangsa melalui Kepulauan Line. Kepulauan milik Kiribati berada di zon waktu terhadapan di dunia, iaitu UTC+14:00. Masa siang di atol ini adalah 24 jam lebih awal daripada negeri Hawaii di Amerika Syarikat yang menggunakan UTC−10:00, dan 26 jam lebih awal daripada beberapa pulau lain di Oceania seperti Pulau Baker yang menggunakan UTC−12:00.

Rujukan

 Pautan luar 


 National Geographic – Southern Line Islands Expedition, 2009 

Kategori:Pulau di Oceania
Kategori:Geografi Mikronesia
Kategori:Kepulauan di Amerika Syarikat
Kategori:Indo-Pasifik Timur